Diari Oficial de la Generalitat Valenciana


Sumari del DOGV 3982, del 19-04-2001 (2001/3592)

ORDRE de 30 de març de 2001, de la Conselleria de Cultura i Educació, per la qual es convoca el I Premi de les Arts Plàstiques de la Generalitat Valenciana per al 2001.
------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3592


Data del document
:   30-03-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * premi cultural
    * belles arts
    * distinció honorífica

ORDRE de 30 de març de 2001, de la Conselleria de Cultura i Educació, per la qual es convoca el I Premi de les Arts Plàstiques de la Generalitat Valenciana per al 2001. [2001/A3592]
  
El Decret 180/2000, de 5 de desembre, del Consell de Generalitat Valenciana (DOGV núm. 3.898, de 15.12.2000), va crear el Premi de les Arts Plàstiques de la Generalitat Valenciana a fi de distingir i recompensar un artista amb una obra primordialment plàstica que no sols haja contribuït al foment i la difusió del nostre art, sinó també a l'obertura de vies de renovació i innovació plàstiques.
  
En virtut de l'autorització reconeguda en la disposició final primera del Decret 180/2000, i fent ús de les facultats que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Convocar la concessió del I Premi de les Arts Plàstiques de la Generalitat Valenciana, dotat amb cinc milions de pessetes (5.000.000 PTA), equivalents a trenta mil cinquanta euros i seixanta-un cèntims (30.050,61 euros), que es farà efectiu a càrrec de l'aplicació pressupostària 10.13.111.88.5, dins de la línia T3211000, d'acord amb les bases aprovades pel Decret 180/2000, de 5 de desembre, del Consell de la Generalitat Valenciana, pel qual es regula el premi.
  
Segon
  
Les propostes hauran de presentar-se a la seu de la Conselleria de Cultura i Educació en el termini de 15 dies naturals comptats des de l'endemà de la publicació de la present convocatòria en el Diari Oficial de la Generalitat Valenciana.
  
El jurat es regirà per les bases aprovades pel Decret 180/2000, de 5 de desembre (DOGV núm. 3.898 de 15.12.2000), i per les normes de funcionament que establisca, i, amb caràcter supletori, per les normes aplicables als òrgans col·legiats assenyalats en la Llei de Règim Jurídic de les Administracions Públiques i del Procediment Administratiu Comú.
  
Tercera
  
D'acord amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 30 de març de 2001
  
El conseller de Cultura i Educació,
  
MANUEL TARANCÓN FANDOS